open-index/open-wikipedia-markdown huggingface dataset:
Puistotuhatjalkainen

**Puistotuhatjalkainen** eli **puistokaksoisjalkainen** (*Cylindroiulus caeruleocinctus*) on melko kookas ja tummansävyinen kaksoisjalkainen. Sitä tavataan koko Euroopassa aivan mantereen eteläisimpiä ja pohjoisimpia osia lukuun ottamatta. Sitä esiintyy vieraslajina Yhdysvalloissa ja Kanadassa. Puistotuhatjalkaiset viihtyvät erityisesti kulttuuriympäristöissä, mutta myös erilaisissa lehtimetsissä.

## Koko ja ulkonäkö
Puistotuhatjalkainen on melko kookas ja tasapaksu tuhatjalkainen. Ruumis on 19&–37&nbsp;mm pitkä ja muodostuu koiraalla 37–47 ja naaraalla 38–97 jaokkeesta. Raajapareja on koiraalla 63–85 ja naaraalla 65–97. Ruumis on pohjaväriltään kiiltävän mustanruskea, ja siinä on metallinkiiltoisen kullanhohtoisia poikkijuovia. Tuntosarvet ovat mustanruskeat ja raajat vaalean kellertäviä. Silmät muodostuvat 37–47 osasilmästä.

## Levinneisyys
Puistotuhatjalkaista tavataan Euroopassa Pyreneiden niemimaan pohjoisosista ja Britteinsaarilta Keski-Euroopan poikki Länsi-Venäjälle. Se on levinnyt vieraslajina myös Yhdysvaltoihin ja Kanadaan. Pohjoismaissa levinneisyys kattaa koko Tanskan sekä osan Ruotsia ja Norjaa.

Lajia tavataan paikoittain myös Suomessa. Sillä on useita vakiintuneita esiintymispaikkoja ainakin Turun ja Kaarinan alueilla, ja viime vuosina laji on levinnyt myös muutamille paikoille Uudellamaalla. Suomessa se tavattiin ensimmäisen kerran helsinkiläisestä puistosta vuonna 1933. Vielä vuoden 2000 kansallisessa uhanalaisarvioinnissa laji oli arvioitu Suomessa erittäin uhanalaiseksi, mutta sittemmin se on levittäytynyt useille uusille elinpaikoille, ja näillä paikoilla se voi olla runsaslukuinen. Niinpä vuoden 2010 uhanalaisarvioinnissa laji todettiin elinvoimaiseksi (LC).

## Elinympäristö ja elintavat
Puistotuhatjalkainen on useimmiten synantrooppi laji, jota tavataan tyypillisesti kulttuuriympäristöissä, kuten puistoissa, puutarhoissa, hautausmailla ja peltojen reunuksilla. Se viihtyy kuitenkin myös erilaisissa lehtimetsissä ja suosii paikkoja, joissa maaperä on rehevää, joskaan hiekkaisempi maapohja ei vaikuta olevan lajille ongelma. Tuhatjalkaiset oleskelevat pääasiassa kivien alla ja karikkeen seassa. Puistotuhatjalkaisella tiedetään olevan joskus syksyisin massaesiintymiä, joiden yhteydessä talvehtimispaikkaa etsivät yksilöt voivat tunkeutua esimerkiksi kellareihin. Laji talvehtii maaperässä enimmillään puolen metrin syvyydessä. Ravinnokseen se käyttää kariketta, sammalia ja kasvien osia.

Laji saattaa olla joinakin vuosina puutarhatuholainen.

## Lähteet

## Aiheesta muualla
* ''Cylindroiulus caeruleocinctus'' (Wood, 1864), new to the fauna of Hungary, and its current European distribution (Diplopoda: Julida)
Postimäki

**Postimäki** on museo- ja kulttuurialue Ilolan kylässä yhdeksän kilometriä Porvoosta koilliseen. Mäellä sijaitsee yksi Suomen parhaiten säilyneistä aidoista mäkitupalaisalueista.

Vanhimmat säilyneet mäkituvat ovat peräisin 1700-luvulta. 1800-luvulla alueesta tuli tyypillinen mäkitupalaisasutus, missä asukkaat usein elättivät itsensä tekemällä käsitöitä. Täällä asuivat vaatturi, seppä ja suutari sekä olkitöitä tekevät naiset.

Huollosta ja korjauksista vastaa mäen omistaja Postimäen Kannatusyhdistys ry.

1981 ensi-iltansa saanut Pölhölä-elokuva on kuvattu Postimäellä. 

## Lähteet

## Aiheesta muualla
*Museoviraston sivulla
Eclipse-luokka (risteilijä)

**Eclipse-luokka** oli Britannian kuninkaallisen laivaston yhdeksän 1890-luvun alussa  valmistetun kolmannen luokan (panssarikansi)risteilijän muodostama alusluokka.

## Alukset

## Lähteet

*
*

### Viitteet
Konjak

**Konjak** () on perinteinen aasialainen ruoka-aine. Sitä saadaan pökkövehkoihin kuuluvasta mukulapökkövehkasta (*Amorphophallus konjac*), joka kasvaa sekä luonnonvaraisena että viljeltynä Aasiassa. Kasvista tehdään konjak-jauhetta ja -hyytelöä. Sitä käytetään myös vegaaniruokavaliolle sopivana liivatteen korvikkeena. Siinä on runsaasti kuituja eikä lähes ollenkaan energiaa. Kasvin kuivattu mukula sisältää noin 40 prosenttia glukomannaanipolysakkaridia, joka tekee konjak-hyytelöstä todella sitkeää.
Konjakissa on myös kaliumia, kalsiumia, rautaa ja sinkkiä.

Konjak on myös painonhallintatuote, joka sisältää EU:n hyväksymän terveysväitteen mukaisen määrän laihduttavaa glukomannaanikuitua. Lisäksi konjak sisältää verensokeria tasapainottavaa kromia, josta voi olla laihduttajalle apua mielitekojen ja makeanhimon hallinnassa. Tieteellisen tutkimuksen perusteella Euroopan elintarviketurvallisuusviranomainen EFSA on hyväksynyt konjak-juuresta peräisin olevan glukomannaanikuidun laihduttavan vaikutuksen painonpudotuksessa yhdessä vähäenergisen ruokavalion kanssa. EFSA:n arviointi hyväksyttiin EU:n parlamentissa 25.5.2012, ja säädös astui voimaan 14.6.2012 kaikissa EU:n jäsenvaltioissa. 

## Lähteet

## Aiheesta muualla

*EFSA:n hyväksymä terveysväite
*EFSA:n hyväksymä terveysväite
* Konnyaku a.k.a. Shirataki: A Japanese Marvelous Hidden Traditional Health Food
Emmanuelle Seigner

**Emmanuelle Seigner** (s. 22. kesäkuuta 1966 Pariisi) on ranskalainen näyttelijä, malli ja laulaja. Hän on naimisissa ohjaaja Roman Polańskin kanssa ja tehnyt tämän kanssa useita elokuvia yhdessä.

## Yksityiselämä
Seigner avioitui Roman Polánskin kanssa 30. elokuuta 1989 ja heillä on kaksi yhteistä lasta, tytär ja poika.

## Filmografia
* *[[Frantic (elokuva)|Frantic]]* (*Frantic*, 1988)
* *[[Katkera kuu]]* (*Bitter Moon*, 1992)
* *[[Nirvana (elokuva)|Nirvana]]* (1997)
* *[[Yhdeksäs portti (elokuva)|Yhdeksäs portti]]* (*The Ninth Gate*, 1999)
* *[[Perhonen lasikuvussa (elokuva)|Perhonen lasikuvussa]]*  ()
* *[[Pariisin varpunen – Edith Piaf]]* ()
* *[[Venus in Fur]]* (*La Vénus à la fourrure*, 2014)

## Lähteet

## Aiheesta muualla

*
Aki Peltola

**Aki Peltola** (s. 26. helmikuuta 1986 Kiuruvesi) on suomalainen taidoka.

Peltola aloitti taidouransa Kuopiossa vuonna 2001 ja hän on vyöarvoltaan 4.dan renshi. Aki on toiminut Taidon Suomen maajoukkueen päävalmentajana 2014-2019.

## Lähteet
*http://taido.fi 

## Aiheesta muualla
*Suomen Taidoliitto ry
*World Taido Championships 2013 Official Trailer
Essi Pekkanen

**Essi Pekkanen** (os. Pelttari, s. 21. syyskuuta 1990 Kerava) on suomalainen taidoka, joka edustaa Sandokai ry:tä. Pelttari aloitti taidouransa vuonna 2003 ja on vyöarvoltaan 4.dan.

## Arvokilpailumenestys

## Tunnustukset
* Suomen Taido: Vuoden junioriohjaaja 2016 -tunnustus  
* Taidoliitto: Vuoden Taidoka 2013 -tunnustus  
* Keravan kaupunki:  Vuoden keravalainen liikkuja 2013

## Lähteet

## Aiheesta muualla
*Suomen Taido
Pelargonihappo

**Pelargonihappo** (tunnetaan myös nimellä **nonaanihappo**) on tyydyttynyt rasvahappo. Yhdistettä esiintyy luonnossa esterinä pelargonin siementen tuottamassa öljyssä. Nonaanihappo liukenee heikosti veteen, mutta hyvin kloroformiin, eetteriin ja heksaaniin. Nonaanihappoa käytetään muovin pehmitysaineena ja lakan valmistuksessa. Nonaanihapon synteettistä esteriä metyylinoanaattia käytetään mausteena. Ammoniumnoanaattia käytetään herbisidin valmistukseen.

Yhdistettä esiintyy myös kukkien tuoksuissa ja semiokemikaalina eliöiden viestinnässä.

## Aiheesta muualla

* PubChem: Nonanoic acid 
* Human Metabolome Database: Pelargonic acid 
* Food Component Database (FooDB): Nonanoic acid 
* Kyoto Encyclopedia of Genes and Genomes (KEGG): Nonanoic acid 
* ChemBlink: Nonanoic acid 
* Dr. Duke's Phytochemical and Ethnobotanical Databases: Pelargonic-acid  
* Pherobase: Floral Compound - pelargonic acid 
* Pherobase: Semiochemical - pelargonic acid 
* The Comparative Toxicogenomics Database (CTD): Pelargonic acid
Ilkka Kirjavainen

**Ilkka Kirjavainen** on Tampereen taidoseuraa edustava taidoka, joka on vyöarvoltaan 1.dan. Hän aloitti taidouransa vuonna 2001 Ylöjärven Taidoseurassa.

## Lähteet
Montee Ball

**Montee Ball, Jr.** (s. 5. joulukuuta 1990 McPherson, Kansas) on yhdysvaltalainen amerikkalaisen jalkapallon pelaaja, pelipaikaltaan keskushyökkääjä. Hän pelasi Denver Broncosin joukkueessa vuosina 2013–2014.

## Ura

Viimeisellä yliopistokaudellaan Ball oli yksi vuoden 2013 NFL:n varaustilaisuuden ykkösnimistä, ja häntä pidettiin tilaisuuden toiseksi keskushyökkääjänä. Halutessaan Ball olisi voinut osallistua varaustilaisuuteen vuotta aiemmin, mutta päätti jatkaa vielä neljännen vuoden Wisconsinissa.

Ball joutui elokuussa 2012 viiden tuntemattoman miehen hyökkäyksen kohteeksi kadulla, lähellä Wisconsinin yliopiston kampusta. Ball loukkaantui tilanteessa lievästi.

## Lähteet
Campus Crusade for Christ

:*CCC tarkoittaa myös [[Chaos Communication Congress]]ia.*
**Campus Crusade for Christ** (Cru) on kansainvälinen tunnustustenvälinen evankelioimis- ja opetuslapseusjärjestö, joka toimii noin 190 maassa. USA Todayn mukaan Cru on Yhdysvaltain suurin evankelioimisjärjestö. Nykyisin sillä on palveluksessaan yli 27&nbsp;000 kokopäiväistä saarnaajaa ja se on kouluttanut yli 225&nbsp;000 vapaaehtoista ympäri maailman.

Crun perustivat Bill ja Vonette Bright Los Angelesissa UCLA:n kampuksella vuonna 1951. Tällöin liikkeen painopiste oli opiskelijoiden käännyttämisessä kristinuskoon ja opiskelijaseurakuntien perustamisessa kampuksille ympäri Yhdysvaltoja. Nykyisin toiminta on laajentunut muun muassa aikuiseen liikkeenjohdon ammattilaisiin, perheisiin, urheilijoihin ja high school -opiskelijoihin. Järjestön päämaja on Orlandossa, Floridassa. Vuonna 2012 Campus Crusade for Christin Yhdysvalloissa toimiva osa muutti viralliseksi nimekseen **Cru**.

## Toiminta Suomessa

Suomessa Crulla ei ole toiminut itsenäisenä järjestönä vaikka toimintaa Suomessa on ollut vuodesta 1967. Läheisintä toimintaa Crun kanssa on ollut Kansan Raamattuseuralla, joka on tehnyt yhteistyötä Crun eurooppalaisjärjestön Agape Europen kanssa vuodesta 1972.

## Lähteet

## Aiheesta muualla

* Järjestön kotisivut
Walfrid Kauhanen

**Walfrid Bernhard Kauhanen** (18. toukokuuta 1881  Pietari – 23. maaliskuuta 1940) oli suomalainen taidemaalari.

Kauhanen opiskeli Viipurin taiteenystäväin piirustuskoulussa 1897–1899 sekä Suomen Taideyhdistyksen piirustuskoulussa ja Helsingin yliopiston piirustussalissa 1899–1901. Hän osallistui Suomen Taiteilijain näyttelyihin vuosina 1902, 1903, 1905 ja 1906.

## Kirjallista tuotantoa
* *Pälviä* : runoja. Tekijä, Piikkiö 1906 (nimimerkillä *Atso Jorma*)

## Lähteet
* 
* Kuvataiteilijamatrkkeli
PikaPakinaPaketti

**Pikapakinapaketti** on vuonna 1985 MTV:llä esitetty suomalainen sketsisarja, jonka käsikirjoitti ja ohjasi Ere Kokkonen.  Sarjan päärooleissa näyttelivät Kauko Helovirta, Tommi Rinne, Esa Pakarinen Junior ja Ismo Kallio. Sarjan tuottajana toimi Pertti "Spede" Pasasen Spede-Yhtiöt. Ohjelmaa esitettiin keskiviikkoisin klo 21.30-22.00.

Ohjelmaa mainostettiin 1985 tv-ohjelmatiedoissa seuraavalla sloganilla: 
:Ajankohtaisista aineista nyt ja aina pakisevat muun muassa Ismo Kallio, Kauko Helovirta, Tommi Rinne, Esa Pakarinen Jr. ja Asioistaperilläoleva Taho.

## Jaksot
*30.05.1985 
*04.09.1985
*02.10.1985 
*30.10.1985
*13.11.1985
*27.11.1985
*11.12.1985

## Näyttelijät
* Ismo Kallio
* Kauko Helovirta
* Tommi Rinne
* Esa Pakarinen Junior

## Lähteet
Eddie Meduza

**Eddie Meduza** (oikealta nimeltään **Errol Leonard Norstedt**, 17. kesäkuuta 1948 – 17. tammikuuta 2002), oli ruotsalainen muusikko ja koomikko.

## Elämä ja ura
Meduzan vakava tuotanto oli vanhasta rock and rollista vaikutteita ottanutta musiikkia, jonka ansiosta hän nousi suureen suosioon varsinkin ruotsalaisten raggarien parissa. Meduza julkaisi myös omakustanteena lukuisia huumorikasetteja eri taiteilijanimillä. Niiden sisältämän "alapäähuumorin" ja poliitikkojen pilkkaamisen vuoksi hänen rock-levynsä olivat lähes koko Meduzan uran ajan soittokiellossa Ruotsin radiossa. Erityisesti pitkään vallassa ollut Sosiaalidemokraattinen puolue oli oikeistolaisen maailmankatsomuksen omanneen Meduzan kritiikin kohteena.

Norstedt aloitti uransa 1960-luvulla eri tanssiorkesterien kitaristina. Saatuaan levytyssopimuksen, hän julkaisi ensimmäisen albuminsa *Errol* vuonna 1975. Flopiksi muodostuneen levyn jälkeen Norstedt julkaisi omakustanteena kolme musiikkia ja sketsejä sisältänyttä kasettia nimellä E Hitler & Luftwaffe. Kaseteista ensimmäisen hän veti pois myynnistä heti sen julkaisun jälkeen rasistisena pidetyn kappaleen vuoksi.

1970-luvun lopulla Norstedt otti käyttöön taiteilijanimen Eddie Meduza. Vuonna 1979 hän sai perustamansa The Roaring Cadillacs -yhtyeen kanssa levytyssopimuksen CBS-yhtiölle. Yhtyeessä oli mukana sen alkuaikoina John Norum, joka muutamaa vuotta myöhemmin nousi kuuluisuuteen Europen kitaristina. Meduza myös sävelsi yhden kappaleen vuonna 1983 julkaistulle Europen debyyttialbumille. The Roaring Cadillacsin saavuttamasta suosiosta huolimatta Meduza jatkoi huumorikasettiensa julkaisua läpi koko uransa. Meduza oli erittäin tuottelias muusikko, hän sävelsi ja sanoitti yhteensä lähes 900 kappaletta. Omakustannekasetit ja kokoelmat mukaan lukien julkaisuja kertyi noin 90. Meduzan huumorituotantoa julkaistiin 2000-luvulla myös CD-levyinä 16-osaisena sarjana *Alla Tiders Fyllekalas*.

Meduzan elämää varjosti 1980-luvun alusta lähtien vakava alkoholismi. Hän kuoli kotonaan sydänkohtaukseen tammikuussa 2002.

## Valikoitu diskografia
**Errol* (1975)
**Eddie Meduza & The Roaring Cadillacs* (1979)
**Garagetaper* (1980)
**Gasen I Botten* (1981)
**För Jaevle Braa!* 1982)
**Dåren E Lös – The Roaring Cadillacs Live!* (1983)
**West a Fool Away* (1984)
**Ain't Got No Cadillac* (1985)
**På begäran* (1990)
**You Ain't My Friend* (1990)
**Harley Davidson* (1995)
**Silver Wheels* (1997)
**Väg 13* (1999)
**Scoop* (2001)

## Lähteet

## Aiheesta muualla
*Eddie Meduzan virallinen sivusto
David Amerson

**David Amerson** (s. 8. joulukuuta 1991, Honolulu, Havaiji) on yhdysvaltalainen amerikkalaisen jalkapallon pelaaja, pelipaikaltaan kulmapuolustaja. Hän pelasi NFL-sarjan Washington Redskinsissä, Oakland Raidersissa ja Arizona Cardinalsissa.

## Ura

Kolmatta yliopistokauttaan aloittava Amerson on yksi vuoden  ykkösnimistä, ja häntä pidetään tilaisuuden parhaana kulmapuolustajana. Halutessaan Amerson voi kuitenkin jatkaa yliopistossa vielä neljännen vuoden, jolloin hän olisi varattavissa vasta vuoden 2014 varaustilaisuudessa.

Kaudella 2011 Amersonilla oli eniten katkaistuja syöttöjä kaikista FBS-tason pelaajista.

## Lähteet
Turun synagoga (kirja)

**Turun synagoga** on Juhani Kostetin ja Marita Söderströmin toimittama kirja, joka kertoo Turun synagogan historiasta ja nykyisyydestä sen täyttäessä sata vuotta. Teoksen on kustantanut Suomalaisen Kirjallisuuden Seura, ja julkaisussa ovat olleet yhteistyössä mukana Turun Museokeskus ja Turun juutalainen seurakunta.

Teoksessa kerrotaan itse synagogan lisäksi juutalaisuuden historiasta Suomessa, Turun juutalaisesta hautausmaasta ja synagogasta suojelukohteena. Teoksen kirjoittajina ovat toimineet Jacob Seela, Janina Miriam Hasan, Kaarin Kurri ja Juhani Kostet.

Teoksen toimitustyön ongelmia olivat kulttuurin tuntemuksen puute ja aiheeseen liittyvien valokuvien vähäisyys. Teoksessa on historiallisia kuvia, synagogan piirustukset ja juutalaisuuteen ja synagogaan liittyviä nykykuvia.

Teos saa valmiiksi kuvan Suomen keskeisistä juutalaisista yhteisöistä. Tapani Harviainen antaa arviossaan Tieteessä tapahtuu -lehdessä erityiskiitoksen teoksen kuvituksesta vastanneille. Hän toteaa, että Turun juutalaista yhteisöä on ennen tätä teosta käsitelty kovin vähän, ja hän luonnehtii eri aihealojen kuvauksia ansiokkaiksi. Muutamat aiheet herättivät hänessä toiveen saada lukea niistä lisää, esimerkiksi kuinka vaatealasta tuli menestystarina ja miten painotus on yhteisössä muuttunut uskonnosta kulttuuriin, mitä heijastelee nimenmuutos Turun mooseksenuskoisten seurakunnasta Turun juutalaiseksi seurakunnaksi.

Kirja oli ehdokkaana vuoden 2013 kotiseutukirjaksi.

## Sisällys
* Ruth Hasan ja Tomer Huhtamäki: Esipuhe
* Olli Immonen ja Juhani Kostet: Lukijalle
* Jacob Seela: Oikeudettomasta vähemmistöstä samanarvoisiksi kansalaisiksi. Turun juutalaisen yhteisön elämää ensimmäisen vuosisadan aikana (1875–1975)
* Janina Mirima Hasan: Tila jumalanpalvelukselle, opiskelulle ja kokoontumiselle. Synagogan merkitys Turun juutalaisille sadan vuoden aikana
* Kaarin Kurri: Turun 100-vuotias synagoga. ”Tämä on varmaan Jumalan asuinsija ja itse taivaan portti”
* Jacob Seela: Turun juutalainen hautausmaa
* Juhani Kostet: Miten Turun synagogasta tuli rakennussuojelulain mukainen suojelukohde.
* Lähteet
* Henkilöhakemisto
* Liite (luettelot seurakunnan rabbiineista ja hengellisistä johtajista sekä puheenjohtajista)

## Lähteet

## Aiheesta muualla
*Teos SKS:n sivulla
Undekaanihappo

**Undekaanihappo** (tunnetaan myös nimellä **hendekaanihappo**) on tyydyttynyt rasvahappo. Yhdistettä voidaan valmistaa teollisesti undekyleenihaposta. Yhdistettä käytetään kosmetiikkatuotteissa ja lääkkeiden valmistuksessa. Yhdisteen estereitä käytetään parfyymeissä. Yhdistettä esiintyy myös kukkien tuoksuissa ja semiokemikaalina eliöiden viestinnässä.

## Käyttötarkoitus
Undekaanihappo on hajua tai makua peittävä aine, rasvoittumista estävä aine, puhdistava aine, emulgaattori ja pinta-aktiivinen aine.

## Lähteet

## Aiheesta muualla

*PubChem: Undecanoic acid 
*Human Metabolome Database: Undecanoic acid 
* Food Component Database (FooDB): Undecanoic acid 
* DrugBank: Undecanoic acid
*Kyoto Encyclopedia of Genes and Genomes (KEGG): Hendecanoic acid 
*ChemBlink: Undecanoic acid 
*Dr. Duke's Phytochemical and Ethnobotanical Databases: Undecanoic acid 
*Pherobase: Floral Compound - undecanoic acid 
*Pherobase: Semiochemical - undecanoic acid 
* The Comparative Toxicogenomics Database (CTD): Undecanoic acid
Aslı Çakır Alptekin

**Aslı Çakır Alptekin** (s. 20. elokuuta 1985) on turkkilainen keskipitkän matkan juoksija, jonka päämatka on 1&nbsp;500 metriä.

Vuonna 2004 Çakır Alptekin osallistui alle 20-vuotiaiden MM-kilpailuihin, joissa hän voitti 3&nbsp;000 metrin esteissä alkueränsä ja sijoittui loppukilpailussa kuudenneksi, mutta jäi kiinni dopingin käytöstä. Kaksi vuotta (22.9.2004–21.9.2006) kestäneen kilpailukieltonsa jälkeen hän karsiutui 3&nbsp;000 metrin esteiden alkuerissä sekä Pekingin olympialaisissa 2008 että Berliinin MM-kilpailuissa 2009. Vuonna 2010 hän sijoittui Barcelonan EM-kilpailuissa viidenneksi 1&nbsp;500 metrillä ajalla 4.02,17. Seuraavana vuonna hän karsiutui Daegun MM-kilpailuissa 1&nbsp;500 metrin välierissä.

Vuonna 2012 Çakır Alptekin saavutti 1&nbsp;500 metrillä pronssia Istanbulin MM-hallikisoissa ajalla 4.08,74 ja kultaa sekä Helsingin EM-kilpailuissa ajalla 4.05,31 että Lontoon olympialaisissa ajalla 4.10,23. Hän kuitenkin menetti olympiakultansa ja Helsingissä 2012 voittamansa Euroopan mestaruuden. Urheilun kansainvälinen vetoomustuomioistuin CAS ilmoitti elokuussa 2015, että Çakır Alptekin saa kahdeksan vuoden kilpailukiellon ja kaikki hänen tuloksensa 29. heinäkuuta 2010 lähtien hylätään. Häneltä oli löydetty epäilyttäviä veriarvoja biologisesta dopingpassista kesän 2010 ja syksyn 2012 väliltä. Turkin yleisurheiluliitto vapautti hänet dopingsyytöksistä, minkä vuoksi kansainvälinen yleisurheiluliitto IAAF valitti tapauksesta CAS:iin. Pitkä kilpailukielto johtui siitä, että käry oli Çakır Alptekinille jo uran toinen. Vuonna 2016 Maailman antidopingtoimisto Wada lyhensi Çakır Alptekinin kilpailukieltoa neljällä vuodella hänen tehtyään yhteistyötä dopingviranomaisten kanssa. Hänen kilpailukieltonsa päättyi 10. tammikuuta 2017. Helmikuussa 2017 Çakır Alptekin osallistui seurajoukkueiden maastojuoksun Euroopan cupiin, jossa antoi positiivisen dopingnäytteen ja sai kahdeksan vuoden kilpailukiellon ajalle 28.4.2017–27.4.2025.

## Henkilökohtaiset ennätykset

*Ulkoradat
**800 metriä – 2.03,09 (2010)
**1 500 metriä – 3.56,62 (2012)
**3 000 metriä – 9.23,17 (2008)
**3 000 metrin esteet – 9.36,01 (2009)

*Sisäradat
**1 500 metriä – 4.08,74 (2012)

## Lähteet
*
*
*Aslı Çakır Alptekin Sports-Reference.comin tietokannassa  

### Viitteet
Real Kokkola

**Real Kokkola** on vuonna 2007 perustettu ikämiesjalkapallon erikoisseura. Real Kokkolaa voivat edustaa vain sellaiset pelaajat, jotka ovat "aktiivivuosinaan" pelanneet jossain kokkolalaisessa seurassa. Seura on voittanut neljä Suomen mestaruutta peräkkäin yli 35-vuotiaiden SM-turnauksessa vuosina 2009-2012. Seura on voittanut mestaruuden myös vuonna 2022 ja ollut pronssilla vuonna 2023.

## Lähteet

## Aiheesta muualla
* Seuran kotisivut
Marjo Brunow-Ruola

**Marjo-Riitta Brunow-Ruola** (21. helmikuuta 1940 Lieto – 14. marraskuuta 2023 Turku) oli suomalainen filosofian maisteri, kulttuurihistorioitsija ja kirjailija, joka keskittyi teoksissaan Turun historiaan. Hän julkaisi myös kaksi lastenkirjaa yhdessä poikansa Ekapekka Ruolan kanssa.

Ennen kirjailijan uraansa Brunow-Ruola toimi kukkakauppiaana ja Ruissalon *Villa Roma* taideateljeen johtajana. Vuonna 2001 hän julkaisi tietokirjan *Hélène ja Augusta, porvariston elämää Turussa 1870–1920*. Seuraavat teokset olivat faktaa ja fiktiota yhdistelevät romaanit *Lasikenkä* ja *Mustakangaskauppias*. Vuonna 2012 Brunow-Ruola julkaisi Ruotsi-Suomen aikaan sijoittuvan romaanin *Ritaritar*. Poikansa Ekapekka Ruolan (s. 1970) kanssa hän julkaisi lastenkirjat *Bosse ja Nero Kesäsaarella* ja *Bosse ja Nero Tuhkimon apureina*.

Marjo Brunow-Ruolan puoliso on turkulainen kunnallispoliitikko ja yrittäjä Pekka Ruola. Marjo Brunow-Ruola kuoli vuonna 2023. Hänet on haudattu Turussa Turun hautausmaalle.

## Lähteet
* 
* 

### Viitteet
Gamze Bulut

**Gamze Bulut** (s. 3. elokuuta 1992 Eskişehir) on turkkilainen keskipitkän matkan juoksija, jonka päämatka on 1&nbsp;500 metriä.

Bulut osallistui alle 18-vuotiaiden MM-kilpailuihin 2009, joissa hän karsiutui 2&nbsp;000 metrin esteiden alkuerissä. 

Vuonna 2012 Bulut sijoittui 1&nbsp;500 metrillä toiseksi maannaisensa Aslı Çakır Alptekinin takana sekä Helsingin EM-kilpailuissa että Lontoon olympialaisissa. Myöhemmin he molemmat menettivät mitalinsa dopingin käytön takia. Bulut sai vuonna 2017 neljän vuoden kilpailukiellon biologisen dopingpassin perusteella ajalle 30.5.2016–29.5.2020 ja hänen suorituksensa hylättiin takautuvasti 20.7.2011 lähtien.

## Henkilökohtaiset ennätykset
*Ulkoradat
**1 500 metriä – 4.18,23 (2011)
**Maili – 4.42,18 (2011)
**3 000 metriä – 9.54,21 (2011)
**2 000 metrin esteet – 6.50,24 (2009)
**3 000 metrin esteet – 10.13,73 (2011)

## Lähteet
*
*
*Gamze Bulut Sports-Reference.comin tietokannassa  

### Viitteet
Gabriel Iglesias

**Gabriel Iglesias** (alkuperäiseltä nimeltään **Gabriel Jesus Iglesias**, taiteilijanimeltään **Fluffy**, s. 15. heinäkuuta 1976 San Diego, Kalifornia, Yhdysvallat) on yhdysvaltalainen stand-up-koomikko ja näyttelijä. Hänet tunnetaan muun muassa kahdesta liveshowstaan *I'm Not Fat... I'm Fluffy* ja *Hot & Fluffy*.

Hän vitsailee usein omasta painostaan. Hän on myös tunnettu siitä että osaa hyvin matkia erllaisia ääniä kuten työvälineitä, ovia, autoja, busseja sekä ihmisten murteita.

## Lähteet

## Aiheesta muualla
* Virallinen kotisivu
*
Säteisnopeusmenetelmä

**Säteisnopeusmenetelmä** on eksoplaneettojen havaitsemiseen käytettävä epäsuora havainnointitapa, joka perustuu keskustähden spektriä tarkkailemalla selvitetyn Doppler-ilmiön perusteella tehtyyn säteisliikkeen mittaamiseen.

22. elokuuta 2012 asti löydetyistä eksoplaneetoista yli 60&nbsp;% havaittiin säteisnopeusmenetelmän avulla.

## Historia
Alun perin säteisnopeusmenetelmää käytettiin tähtien tutkimiseen. 1950-luvulla Otto Struve kuitenkin ehdotti, että sen avulla voitaisiin havaita myös tähtiä kiertäviä planeettoja. Vuonna 1993 käyttöönotettu ELODIE oli ensimmäinen spektrometri, joka kykeni havaitsemaan planeetojen säteisliikkeen. Ensimmäinen tällä menetelmällä löydetty eksoplaneetta oli vuonna 1995 löytynyt 51 Pegasi b.

## Tekniikka

Eksoplaneetan ja sen keskustähden liike yhteisen massakeskipisteen ympärillä voidaan havaita spektriviivojen jaksollisista siirtymisistä. Jos planeetta on lähellä keskustähteä, planeetan vetovoimallaan aiheuttama tähden huojuminen tapahtuu lyhyissä jaksoissa planeetan kiertoajan mukaan.

Eksoplaneetan aiheuttama heikko keskustähden huojuminen havaitaan tähdestä tulevien valon aallonpituuden muutoksina, jotka johtuvat Dopplerin ilmiöstä. Etääntyvä tähti tuottaa punasiirtymän ja lähestyvä tähti sinisiirtymän.

## Tutkimus
Useimmat eksoplaneetat on havaittu spektroskooppisella menetelmällä. Toistaiseksi (2012) eksoplaneettojen havaitsemisessa kaikkein onnistunein laite on La Sillan observatoriossa, Chilessä oleva HARPS, joka on niin sanottu echelle-hilaspektrometri.

## Kaavioita

Tiedosto:Exoplanet Discovery Method Bar RV.png|Säteisnopeus-menetelmällä löydetyt eksoplaneetat
|Kaavio 51 Peg b -planeetan säteisliikkeestä
Tiedosto:Exoplanet Period-Mass Scatter Discovery Method RV.png|Säteisnopeus-menetelmällä löydettyjen planeettojen massan ja radan isoakselin puolikkan suhde


## Lähteet
* 

### Viitteet
Viimeinen kesä (kuvateos)

**Viimeinen kesä** on vuonna 1985 julkaistu suomalainen valokuvateos. Se koostuu kesällä 1939 Suomea kiertäneen saksalaisen valokuvaajan Hans Wagnerin ottamista värivalokuvista. Kirjan nimi viittaa viimeiseen raskaita sotavuosia edeltäneeseen kesään. Teos on myöhemmin julkaistu myös ainakin nimillä **Kohtalon vuosi 1939** (1990) ja **Kesä 1939** (1992).

## Wagnerin vierailun taustaa
Suomi oli saanut järjestettäväkseen vuoden 1940 kesäolympialaiset. Tehdäkseen maata tunnetuksi ennen kisoja, Suomen matkailijayhdistys päätti kutsua saksalaisen valokuvaajan Hans Wagnerin kiertomatkalle Suomeen. Tarkoitus oli myöhemmin julkaista kuvateos hänen ottamistaan väri- ja mustavalkokuvista. Matkallaan Henning testasi uusia väridiafilmejä. Värikuvaus oli vielä tuohon aikaan erittäin harvinaista Suomessa, muualla maailmallakin se alkoi yleistyä vasta 1950-luvulla.

Syksyllä 1939 syttyneen sodan vuoksi olympialaiset jäivät kuitenkin järjestämättä ja myös kirjan julkaisu peruuntui. Wagner kävi vielä vuonna 1941 kirjeenvaihtoa suomalaisen kustantajan kanssa. Hän ilmoitti, että teokseen on valmiina 40 kuvaa kuvateksteineen. Tämän jälkeen ne kuitenkin unohtuivat arkoistoihin yli neljänkymmenen vuoden ajaksi, kunnes kuvat jälleen löydettiin ja julkaistiin vihdoin kirjana vuonna 1985.

*Viimeinen kesä* koostuu lähes kahdestasadasta ainutlaatuisesta värivalokuvasta, jotka kuvaavat Suomea ja suomalaista elämänmenoa kesällä 1939. Kuvien lisäksi se sisältää kirjailija Eila Pennasen kirjoittaman 12-sivuisen katsauksen 1930-luvun Suomeen sekä tilastotietoja samalta ajalta.

Alkuperäisestä kirjasta otettiin kolme painosta. Vuonna 2019 ilmestyi kirjan neljäs uusittu painos *Viimeisen kesän maisemia : akamatkailua Suomessa 1939–2019*, jonka on toimittanut Jussi Jäppinen.

## Wagnerin reitti Suomessa
Hans Wagner kiersi Suomea omalla autollaan. Kuukauden mittaisen matkansa aikana hänellä oli oppaana valokuvaaja Päivi Kosonen, joka oli jo aikaisemmin tutustunut Wagneriin ollessaan oppilaana tämän värivalokuvauskurssilla Saksassa. Matkallaan Wagner kiersi länsirannikkoa lukuun ottamatta koko Suomen.

Wagner aloitti kiertomatkansa Helsingistä, jonne hän saapui laivalla 24. kesäkuuta. Sieltä hän matkusti Suomenlahden rannikkoa pitkin Kannakselle ja Laatokan Karjalaan. Savonlinnasta Wagner jatkoi sisävesilaivalla Kuopioon ja sieltä edelleen autolla Pohjois-Karjalan ja Kainuun kautta Oulun. Oulusta matka jatkui Kemijoen vartta pitkin Rovaniemelle. Hänen reittinsä pohjoisin etappi oli Jäämeren rannalla sijaitseva Petsamo. Paluumatkallaan Wagner ajoi Keski-Suomen ja Hämeen läpi takaisin Helsinkiin. Saksaan hän palasi Ruotsin kautta, joten Wagner ehti vielä vierailemaan Turussa ja Ahvenanmaalla.

**Wagnerin reitti:** Helsinki – Porvoo – Kotka – Hamina – Viipuri – Lappeenranta – Imatra – Valamo – Sortavala – Punkaharju – Savonlinna – Varkaus – Kuopio – Joensuu – Kajaani – Oulu – Rovaniemi – Inari – Petsamo – Rovaniemi – Kemi – Oulu – Jyväskylä – Tampere – Hämeenlinna – Lahti – Helsinki – Turku - Ahvenanmaa.

## Lähteet
Seppo Seppälä

**Seppo Seppälä** (s. 1957 Tampere) on suomalainen laulaja ja lauluntekijä. Hänet tunnetaan lähinnä Tinneri-yhtyeen laulajana, perustajana ja laulunkirjoittajana.

Tinneri oli Hilse-levymerkille kappaleita tehnyt punkyhtye. Se perustettiin Tampereella vuonna 1977. Yhtyeen tunnetuin kappale lienee Hilselp-kokoelmalta löytyvä ”Mustavalkoinen Maailma”. Yhtye oli mukana Johannan Numerot-alamerkin *3 vuotta myöhemmin* -kokoelmalla.

Tinnerin hajottua 1980-luvun alussa Seppälä vaikutti laulajana ainakin yhtyeissä BBBB, Elävät Kuvat, Soviet Onion ja The Getaways, joista Soviet Onionin keikkoja nähtiin usein Pirkanmaan ulkopuolellakin.

1990-luvulla kuvioihin tuli Rubberbones, joka soitti pitkään house-bändinä Tampereen Rautatienkadulla sijainneessa Mexas-rockluolassa.

Seppälä on myös levyttänyt Raivopäät Feat. Friends -kokoonpanossa Punkrock Jukebox -kokoelmille vanhoja punk-klassikkoja.

Vuonna 2010 Tinnerin entinen basisti ja kosketinsoittaja Lauri Kannas alkoi koota Tinneria comeback-keikoille. Niitä on nähty vuosittain muutamia. Seppälä jatkaa yhtyeen pääasiallisena laulajana ja biisintekijänä. Tinnerin debyyttisingle *Kotikaupungin katupöly* ilmestyi tammikuussa 2013.
Earl Wilbur Sutherland Jr.

**Earl Wilbur Sutherland Jr.**  (1915-1974) oli yhdysvaltalainen farmakologi ja biokemisti, joka sai vuonna 1971 Nobelin lääketieteen palkinnon hormonien toimintaan liittyvästä tutkimuksesta.

Sutherland eristi ensimmäisenä syklistä adenosiinimonofosfaattia (cAMP) ja osoitti sen osuuden monissa eläinten aineenvaihduntaan liittyvissä prosesseissa.

## Lähteet
Dogville

**Dogville** on Lars von Trierin ohjaama ja käsikirjoittama elokuva vuodelta 2003. Elokuva on ensimmäinen suunnitellusta trilogiasta *USA: Land of Opportunities*. Toinen elokuva *[[Manderlay]]* valmistui vuonna 2005. Myös kolmannesta elokuvasta nimeltä *[[Wasington]]* on suunnitelmia. 

*Dogvilleä* on luonnehdittu Trierin vahvimpiin kuuluvaksi ja hänen omaperäisten elokuviensa joukossa poikkeuksellisen erikoiseksi. Elokuva on kuvattu kokonaisuudessaan studiossa Ruotsissa. Lavastus on minimalistinen: katuja ja taloja markkeeravat valkoiset viivat lattiassa, muuna lavastuksena on muutamia tavanomaisia kodin esineitä.

Suomalaiskriitikot äänestivät vuonna 2010 *Dogvillen* 2000-vuosikymmenen kolmanneksi parhaaksi elokuvaksi. Vuonna 2016 se äänestettiin BBC:n kyselyssä tämän vuosisadan sadan parhaan elokuvan joukkoon. Vastaajina oli 177 elokuva-asiantuntijaa eri puolilta maailmaa. 

## Juoni
Pieneen Dogvillen kaupunkiin saapuu gangstereita pakeneva Grace (Nicole Kidman), jonka suojelijaksi kirjailija Tom (Paul Bettany) suostuttelee kaupunkilaiset. Trier luo kaupunkilaisista kyynisen ryhmäkuvan.

## Näyttelijät

## Lähteet

## Kirjallisuus
*Kuuskoski, Martti-Tapio: ”Cave canem – spirituaalinen automaatti ja psykologiset automatismit Trierin Dogvillessa”, *Filmihullu* 1/2004.

## Aiheesta muualla
*
Rodney Robert Porter

**Rodney Robert Porter**  (8. lokakuuta 1917 – 6. syyskuuta 1985) oli brittiläinen  biokemisti, joka sai vuonna 1972 Nobelin lääketieteen palkinnon yhdessä Gerald Edelmanin kanssa vasta-aineisiin toimintaan  liittyvästä tutkimuksesta.

## Lähteet
Staphylococcus hyicus

**Staphylococcus hyicus** on stafylokokkeihin kuuluva grampositiivinen bakteeri, joka aiheuttaa porsasrupea alle kolmen kuukauden ikäisille porsaille.

*Staphylococcus hyicus* kasvaa veriagarilla kermanvalkoisina nonhemolyyttisinä pesäkkeinä. Pesäkkeiden koko on tyypillisesti noin 1 mm, ja pesäkkeet ovat pyöreitä, sileitä, hieman kuperia ja mattapintaisia. Useimmat kannat ovat koagulaasipositiivisia.

## Porsasrupi

Porsasrupi on alle kolmen kuukauden ikäisillä porsailla esiintyvä ihotauti, joka voi johtaa kuolemaan. Tyypillisesti iholla nähdään tummia rasvaisen eritteen peittämiä alueita sekä voimakasta hilseilyä. Akuuttia muotoa taudista esiintyy tyypillisesti imeväisikäisillä porsailla. Vieroitusikäisillä taudin krooninen muoto on tavallisempi.

## Aiheesta muualla
*Laji.fi: Staphylococcus hyicus
*UniProt, Taxonomy: Staphylococcus hyicus 
*Kyoto Encyclopedia of Genes and Genomes (KEGG): Staphylococcus hyicus
Azerbaidžanin demokraattinen tasavalta

**Azerbaidžanin demokraattinen tasavalta** () oli lyhytikäinen itsenäinen valtio, joka syntyi vuonna 1918, kun Transkaukasian federaatio hajosi keskinäiseen kiistelyyn. Transkaukasian federaatio oli syntynyt vuonna 1918, Venäjän maaliskuun vallankumouksen jälkeen. Transkaukasian federaation muodostivat Armenia, Georgia ja Azerbaidžan. Azerbaidžanin demokraattisen tasavallan itsenäisyys päättyi vuonna 1920.

Heti Transkaukasian federaation hajottua 26. toukokuuta 1918 antoi Azerbaidžanin kansalliskomissio itsenäisyysjulistuksen, jossa uuden valtion todettiin olevan tasavalta ja että se pyrkii hyviin suhteisiin kaikkien valtioiden ja erityisesti naapureidensa kanssa. 

Azerbaidžanin kansalliskomissio lopetti työnsä 7. joulukuuta 1918, kun uusi parlamentti aloitti istuntonsa. Uusi valtio takasi ensimmäisenä islamilaisena maana maailmassa täydet poliittiset oikeudet myös naisille. Ensimmäisenä pääministerinä toimi Fatali Khan Khoyski. Merkittävä uudistus oli myös Bakun yliopiston perustaminen. 

Uusi valtio sai tunnustuksen itsenäisyydelleen monilta ulkovaltioilta, kuten Yhdysvalloilta, Ruotsilta, Italialta, Isolta-Britannialta ja Persialta. Suomikin tunnusti maan itsenäisyyden ja nimesi Bakuun konsulin.

Uuden valtion kohtaloksi koituivat sen monet aluekiistat. Armeniaa vastaan puhkesi sota vuonna 1919, pohjoisesta lähestyivät venäläisen valkoisen kenraalin Denikinin joukot, ja välit Persiaan olivat kireät. Myös bolševikkien kannattajat kapinoivat.

Vladimir Lenin julisti vuonna 1920, että hyökkäys Bakuun oli oikeutettu, sillä kaupungin työläisiä piti auttaa syöksemään vastavallankumoukselliset nationalistit vallasta. Puna-armeija ylitti rajan 25. huhtikuuta 1920 ja saapui Bakuun jo 27. huhtikuuta 1920. Azerbaidžanin demokraattinen tasavalta oli tuolloin keskellä sisäpoliittista kriisiä: sen hallitus oli juuri eronnut. Armeija oli puolestaan lähes kokonaisuudessaan Armenian vastaisella rajalla. Puna-armeijan komentajat vaativat parlamentin hajottamista, mihin suostuttiin.

Maan johtoon asetettiin azerbaidžanilaisia kommunisteja johtohahmonaan Nariman Narimanov. Azerbaidžan lakkasi käytännössä olemasta itsenäinen valtio jo 28. huhtikuuta 1920.
## Viitteet

## Aiheesta muualla
Jaksaa heilua

**Jaksaa heilua** on lastenmusiikkiyhtye Fröbelin Palikoiden viimeisin DVD, vuodelta 2012. Se sisältää lauluja albumilta *[[Hui hai (albumi)|Hui hai]]* (2009) sekä muutamia uusia. Se julkaistiin 21. syyskuuta 2012.

## Kappaleet
#Vanha vieteriukko (*[[Hui hai (albumi)|Hui hai]]*)
#Peikkolan aamujumppa (uusi kappale)
#Vauvahai (*[[Hui hai (albumi)|Hui hai]]*)
#Sekametelisoppa (uusi kappale)
#I-Buu-i-Tai (*[[Hui hai (albumi)|Hui hai]]*)
#Hiekkakakut (uusi kappale)
#Yläpeti, alapeti (*[[Hui hai (albumi)|Hui hai]]*)
#Kivi, sakset, paperi (uusi kappale)
#Vastusta (uusi kappale)
#Onpas heviä (*[[Hui hai (albumi)|Hui hai]]*)
#Tiheässä pimeässä (uusi kappale)
#Naapurin sika (*[[Hui hai (albumi)|Hui hai]]*)
#Kolme rastasta (uusi kappale)
#Rokkia Fröba (*[[Hui hai (albumi)|Hui hai]]*)
#Suutari, räätäli (*[[Hui hai (albumi)|Hui hai]]*)
#Varma nakki (uusi kappale)
#Bama-lama-luuta (uusi kappale)
#Laatikkoukko (uusi kappale)
#Sattuu (*[[Hui hai (albumi)|Hui hai]]*)
#Vedetään alusta (uusi kappale)
#Pyykki-laulu (uusi kappale)
#Ilotulitus (uusi kappale)
#Tänk juu (*[[Hui hai (albumi)|Hui hai]]*)
#Unta näät (uusi kappale)

;Extravideo
* Palikat Live
* Näin tehtiin jaksaa heilua

## Kokoonpano
* Mats Lillrank – laulu, sähkö- ja akustinen kitara
* Timo Nuutinen – basso, laulu, taustalaulu ja huuliharppu
* Hannu Mäkelä – rummut, perkussiot ja taustalaulu
* Ari Bergström – koskettimet ja taustalaulu

## Lähteet
Albert Claude

**Albert Claude** (24. elokuuta 1899 Longlier, Belgia – 22. toukokuuta 1983 Bryssel, Belgia) oli belgialainen  biologi, joka sai vuonna 1974 Nobelin lääketieteen palkinnon yhdessä kanssa Christian de Duven ja George Emil Paladen kanssa solujen rakenteeseen ja toimintaan liittyvästä tutkimuksesta.

## Lähteet
Pjotr Silajev

**Pjotr Silajev**, taiteilijanimi **DJ Stalingrad** (s. 1985), on Suomesta turvapaikan saanut venäläinen kirjailija. Häneltä on Suomessa julkaistu kirja *Eksodus*, joka herätti paljon huomiota ilmestyessään Venäjällä.

Kirja *Eksodus* kertoo venäläisistä alakulttuurin piirissä elävistä nuorista. Kirja ilmestyi aluksi omakustanteena kunnes pietarilainen kustantamo Azbuka-Attikus julkaisi sen, ja se on sen jälkeen ollut kirjallisuuspalkintoehdokkaana. Kirjan suomentanut nimimerkki Veli Itäläinen on Antti Rautiaisen pseudonyymi.

Silajev sai turvapaikan Suomesta huhtikuussa 2012. Silajev pidätettiin elokuussa 2012  Espanjassa, ilmeisesti Venäjän pyynnöstä. Espanja sai vapaasti harkita uudelleen turvapaikan tarvetta ja palauttaa Silajevin Venäjälle. Kansainväliset sopimukset kuitenkin estävät luovuttamasta jossakin EU-maassa turvapaikan saanutta maahan, jossa henkilö voisi joutua vainotuksi. Tammikuussa 2013 tuomioistuin päätti vapauttaa Silajevin ja antoi tämä palata vapaasti Suomeen.

## Lähteet

## Aiheesta muualla
*
Maailman valtameret

**Maailman valtameret** () on Stephen Hutchinsonin kirjoittama kirja maapallon meristä ja niiden eliöistä ja uhista.

## Aiheesta muualla
*
Baanaatin bulgarialaiset

**Baanaatin bulgarialaiset** ovat historiallisella Baanaatin alueella nykyisessä Romaniassa asuvia bulgarialaisia. Vuoden 2002 väestönlaskennassa alueella asui 6&nbsp;468 bulgarialaista.

## Historia
Baanaatin bulgarialaiset polveutuvat alueelle 1600– ja 1700–luvuilla muuttaneista bulgarialaisista. Kymmenettuhannet muuttajat perustivat muun muassa Vingan kaupungin ja useita kyliä sen ympärille. Bulgarialaisilla oli omat koulunsa ja muita toimintoja, joiden avulla heidän kulttuurinsa säilyi alueella. Vuoden 1878 jälkeen noin 7&nbsp;000 heistä muutti kuitenkin takaisin Bulgariaan, jossa heidän jälkeläisensä asuvat nykyisin pääasiassa maan pohjoisosissa. Baanaatin bulgarialaiset ovat edelleen säilyttäneet oman murteensa, joka on muodoltaan monia muita murteita vanhempaa. 

## Lähteet
Itsenäiset kreikkalaiset

**Itsenäiset kreikkalaiset** () (lyh. ΑΝΕΛ, *ANEL*) on kreikkalainen oikeistolainen ja kansallismielinen puolue. Se on perustettu vuonna 2012. Puolueen perustaja ja puheenjohtaja on Pános Kamménos.

Itsenäiset kreikkalaiset on kansalliskonservatiivinen puolue ja tukee patriotismia ja kirkon roolia perhe-elämässä ja koulutuksessa. Puolue oli Kreikan parlamentissa vuosina 2012–2019 ja Euroopan parlamentissa vuosina 2014–2019. Se ei saanut paikkoja Euroopan parlamenttiin vuoden 2019 europarlamenttivaaleissa eikä osallistunut vuoden 2019 parlamenttivaaleihin.

## Historia

Kamménos perusti puolueen vuonna 2012  erottuaan Uuden demokratian parlamenttiryhmästä. Puolue vastusti Kreikan velkakriisin kuumimman vaiheen aikana voimakkaasti Kreikan velkojien määrittelemiä maan pelastuspakettien ehtoja.

Toukokuun 2012 parlamenttivaaleissa puolue sai 10,6 % äänistä ja 33 paikkaa parlamenttiin. Kesäkuun uusintavaaleissa puolueen kannatus laski 7,5 %:tiin ja se sai 20 paikkaa parlamenttiin. Vuoden 2015 vaaleissa puolue sai 13 paikkaa ja nousi Syrizan johtamaan hallitukseen. Kamménos toimi Tsíprasin I ja II hallituksessa puolustusministerinä.

Itsenäisten kreikkalaisten ja Syrizan näkemykset muun muassa maahanmuutosta, kirkon roolista, Turkista ja homoavioliitoista olivat monin tavoin vastakkaisia, ja niiden liittoa on luonnehdittu ”epäpyhäksi allianssiksi”. Puolueita yhdisti hallituksessa lähinnä viha Kreikan velkaohjelmia kohtaan. Juutalaisjärjestöt syyttivät puoluejohtaja Kamménosta juutalaisvastaisuudesta, kun tämä väitti, että juutalaisia suositaan ja he maksavat muita kansalaisia vähemmän veroja. Kreikan politiikan asiantuntijan Romanós Geródimoksen mukaan puolue on harjoittanut ksenofobista ja homofobista politiikkaa.

Itsenäiset kreikkalaiset erosi Tsíprasin II hallituksesta 13. tammikuuta 2019 Makedonian nimikiistassa tehdyn sopimuksen vuoksi. Puolueen kannatus romahti vuoden 2019 europarlamenttivaaleissa. Tämän jälkeen se päätti olla osallistumatta saman vuoden parlamenttivaaleihin.

## Vaalitulokset

Puolueen tulokset parlamentti- ja europarlamenttivaaleissa ovat:

## Lähteet

## Aiheesta muualla

* Ανεξάρτητοι Έλληνες. Puolueen verkkosivut.
Pelastushelikopteri

**Pelastushelikopteri** tarkoittaa puhekielessä helikopteria, joka suorittaa lääkärihelikopterilentoja, etsintä- ja pelastuslentoja tai sammutuslentoja. Virallisempi määritelmä erottelee edellä mainittuja tehtäviä suorittavat helikopterit lääkäri- ja pelastushelikoptereiksi.

Helikopterien mahdollisuuksia "lentävinä ambulansseina" alettiin esitellä vuodesta 1945 lähtien. 1950-luvun alussa Korean sodassa Yhdysvaltain maavoimat käytti helikoptereita haavoittuneidensa evakuointiin ja huoltokuljetuksiin. Siviilikäyttöön ne otettiin alueellisessa traumapotilaiden hoidossa Yhdysvalloissa 1960-luvun puoliväliin mennessä.

## Lääkäri- ja pelastushelikopterit Suomessa
Lääkärihelikopteri on erikoistunut ensihoitoon ja toimii tehostetun hoidon tasolla. Sillä ei ole muuntyyppisiä tehtäviä. Miehistöön kuuluu aina ensihoitolääkäri. Pelastushelikoptereiden tehtävät painottuvat lääkinnälliseen toimintaan, mutta ne suorittavat monipuolisesti myös etsintä- ja pelastustehtäviä. 

Lääkärihelikopteritoiminnasta Suomessa vastaa FinnHEMS. FinnHEMS vastaa lentoyhtiöiden kilpailuttamisesta ja sopimuksista sekä valvoo toiminnan toteuttamista ja laatukriteerien täyttymistä. FinnHEMS valitsi lentopalvelun tarjoajiksi vuosiksi 2012&ndash;2022 Skärgårdshavets Helikoptertjänst Ab:n  ja Scandinavian MediCopter Ab:n. 

Lapin Pelastushelikopterin Tuki ry ylläpitää pelastushelikopteri Aslakin toimintaa. Aslak on arktisiin olosuhteisiin soveltuva monitoimipelastushelikopteri. Aslak sammuttaa, etsii, pelastaa ja ensihoitaa. Tukiyhdistyksen toiminnan tavoitteena on turvata pelastushelikopteripalvelujen saatavuus Lapin asukkaille ja Lapissa vieraileville matkailijoille. Aslakin tukikohta on Sodankylässä. Keskeisellä sijainnilla turvataan pelastushelikopteripalvelujen nopea saatavuus Lapissa. Yhdistys on rekisteröinyt pelastushelikopteri Aslakin nimen ja tuotemerkin. Aslak on Lapin pelastuslaitoksen sopimusyksikkö.

Pelastushelikopteritoiminnasta vastaa meri- ja erämaa-alueilla Rajavartiolaitoksen Vartiolentolaivue. Kadonneiden etsintätehtävistä vastaa poliisi, joka tarvittaessa pyytää virka-apua Rajavartiolaitokselta.

Utin jääkärirykmentin Helikopteripataljoona tukee muita viranomaisia pelastuspalvelutehtävissä kuten etsintä-, kuljetus-, evakuointi- ja palonsammutustehtävissä sekä meri- ja lentopelastustehtävissä. 

### FinnHEMSin lääkäri- ja ensihoitohelikopteritukikohdat
FinnHEMSin tukikohdat:
* Vantaa (ent. Medi-Heli)
* Turku (ent. Medi-Heli)
* Tampere
* Kuopio/Joroinen (ent. Ilmari)
* Oulu (ent. Sepe)
* Rovaniemi (lääkintähelikopteri) 
* Seinäjoki
* Utti, Kouvola (EC145 lääkintähelikopteri)

### Pelastushelikopteri Aslak
* Sodankylä pelastushelikopteri Aslak

### Vartiolentolaivueen tukikohdat
Rajavartiolaitoksen pelastushelikopterien tukikohdat:
* Turku
* Helsinki
* Rovaniemi

### Helikopteripataljoona
* Utti, Kouvola

## Katso myös
* Pelastushelikopteri (televisiosarja)
* Lääkäriyksikkö

## Lähteet

## Aiheesta muualla

* 
* 
* 
* 
* Lapin Pelastushelikopteri Aslak
Nickel Ashmeade

**Nickel Ashmeade** (s. 7. huhtikuuta 1990) on jamaikalainen pikajuoksija.

Ashmeade voitti alle 17-vuotiaiden Keski-Amerikan ja Karibian mestaruuden 100 metrillä ja sai hopeaa 200 metrillä 2006. Hän osallistui alle 18-vuotiaiden MM-kilpailuihin 2007, joissa hän voitti hopeaa 100 metrillä ja pronssia sekä 200 metrillä että ruotsalaisviestissä. Seuraavana vuonna hän voitti alle 20-vuotiaiden MM-kilpailuissa hopeaa sekä 200 metrillä että pikaviestissä ja oli lisäksi 4 × 400 metrin viestissä neljäs. 

Ashmeade voitti 2009 Keski-Amerikan ja Karibian mestaruuden 200 metrillä ajalla 20,54. Saman vuoden alle 20-vuotiaiden Pan-Amerikan mestaruuskilpailuissa hän sai 200 metrillä kultaa ja 4&nbsp;×&nbsp;100&nbsp;metrin viestissä pronssia. Hän voitti 200 metrin Jamaikan mestaruuden 2011 ja sijoittui Daegun MM-kilpailujen 200 metrillä viidenneksi ajalla 20,29&nbsp;s. Moskovan MM-kilpailuissa 2013 hän sijoittui 100 metrillä viidenneksi ajalla 9,98, 200 metrillä neljänneksi ajalla 20,05 ja juoksi kolmannen osuuden kultaa voittaneessa Jamaikan pikaviestijoukkueessa. 

Ashmeade voitti 100 metrin Jamaikan-mestaruuden 2014. Hän voitti IAAF World Relays -kilpailuissa 2014 kultaa 4&nbsp;×&nbsp;100 ja 4&nbsp;×&nbsp;200 metrin viesteissä. Saman vuoden Glasgow'n Kansainyhteisön kisoissa hän sai pronssia 100 metrillä ajalla 10,12 ja kultaa 4×100 metrin viestissä. Vuoden 2015 IAAF World Relays -kilpailuissa hän sai kultaa 4&nbsp;×&nbsp;200 metrin ja hopeaa 4&nbsp;×&nbsp;100 metrin viestissä. Hän voitti 200 metrin Jamaikan-mestaruuden 2015. Pekingin MM-kilpailuissa hän juoksi kolmannen osuuden Jamaikan kultajoukkueessa 4&nbsp;×&nbsp;100 metrin viestissä, sijoittui kahdeksanneksi 200 metrillä ja karsiutui 100 metrin välierissä.

Ashmeade karsiutui Rio de Janeiron olympialaisissa 2016 100 ja 200 metrin välierissä sekä juoksi kolmannen osuuden kultaa voittaneessa Jamaikan 4&nbsp;×&nbsp;100 metrin viestijoukkueessa. World Relays -kilpailuissa 2017 hän sai pronssia 4&nbsp;×&nbsp;200&nbsp;metrin viestissä.

## Henkilökohtaiset ennätykset
*Ulkoradat
**100 metriä – 9,90&nbsp;s (2013)
**200 metriä – 19,85&nbsp;s (2012)
*Sisäradat
**60 metriä – 6,62&nbsp;s (2014)

## Lähteet
*
*
Fabrice Olinga

**Fabrice Olinga Essono** (s. 12. toukokuuta 1996 Douala, Kamerun) on kamerunilainen jalkapalloilija. Hän edustaa belgialaista Zulte Waregemiä ja on pelipaikaltaan hyökkääjä.

## Seurajoukkueura
Olinga siirtyi Espanjaan Mallorcan junioriakatemiaan vuonna 2009 kamerunilaisjalkapallotähti Samuel Eto'on perustamasta jalkapallosäätiöstä Kamerunista. Oltuaan kaksi vuotta Mallorcalla Olinga siirtyi Málagan junioreihin.

Hän teki ensiesiintymisensä seuran edustusjoukkueessa 18. elokuuta 2012 vierasottelussa Celta Vigoa vastaan. Ottelu päättyi Olingan tekemällä maalilla Málagan 0–1-vierasvoittoon ja näin hänestä tuli Espanjan pääsarjahistorian nuorin maalintekijä 16 vuoden ja 98 päivän iässä. Aiemmin ennätys oli hallussa Iker Muniainilla, jonka Olinga rikkoi 191 päivällä.

## Maajoukkueura
2. lokakuuta 2012 Olinga valittiin ensimmäistä kertaa edustamaan maataan 12. lokakuuta 2012 pelattavaan vuoden 2013 Afrikan-mestaruuskilpailujen karsintaotteluun, jossa Kamerun kohtasi Kap Verden. Hän teki samaisessa ottelussa ensiesiintymisensä maajoukkueessa ja myös ensimmäisen maalinsa.

## Lähteet

## Aiheesta muualla
* Fabrice Olingan esittely Málagan kotisivustolla
Mikko Taipale

**Mikko Taipale** on lappeenrantalainen muusikko, joka on soittanut rumpuja muun muassa Yölinnussa. Musiikillisen uransa Taipale on aloittanut Lappeenranta Big Bandissa 1980-luvulla. Hän on opiskellut Oulunkylän pop-/jazz-konservatoriossa, ja nykyisin hän toimii mm. Lappeenrannan kaupunginteatterin yhtyeessä ja Esa Niiva ENB:n rumpalina.
Taipale on töissä Lappeenrantalaisessa koulussa liikunnanopettajana.
Jason Young (pikajuoksija)

**Jason Young** (s. 21. maaliskuuta 1991) on jamaikalainen pikajuoksija.

Young osallistui vuoden 2011 universiadeihin, joissa hän voitti hopeaa 200 metrillä. 17. heinäkuuta 2012 hän juoksi Luzernissa ennätyksensä sekä 100 metrillä (10,06&nbsp;s) että 200 metrillä (19,86&nbsp;s).

## Henkilökohtaiset ennätykset
*Ulkoradat
**100 metriä – 10,06&nbsp;s (2012)
**200 metriä – 19,86&nbsp;s (2012)

## Lähteet
*
*
Jason Young

**Jason Young** on seuraavien henkilöiden nimi:

* Jason Young (s. 1972), kanadalais-saksalainen jääkiekkoilija
* Jason Young (s. 1981), yhdysvaltalainen kiekonheittäjä
* Jason Young (s. 1991), jamaikalainen pikajuoksija.
Mario Forsythe

**Mario Forsythe** (s. 30. lokakuuta 1985) on jamaikalainen pikajuoksija.

Forsythe osallistui Daegun MM-kilpailuihin 2011, joissa hän selviytyi 200 metrillä välieriin.

## Henkilökohtaiset ennätykset

*Ulkoradat
**100 metriä – 9,95&nbsp;s (2010)
**200 metriä – 20,27&nbsp;s (2013)

*Sisäradat
**60 metriä – 6,64&nbsp;s (2010)

## Lähteet
*
*
Giosuè Cattarossi

**Giosuè Cattarossi** (23. huhtikuuta 1863 – 3. maaliskuuta 1944) oli italialainen roomalaiskatolinen piispa. Hänet vihittiin papiksi huhtikuussa 1888 ja nimitettiin Albengan hiippakunnan johtoon 11. huhtikuuta 1911. Piispaksi vihkiminen seurasi 30. toukokuuta.

Cattarossi nimitettiin 21. marraskuuta 1913 Belluno e Feltren piispaksi, jona hän toimi, kunnes kuoli 80-vuotiaana virassa. Hän oli mukana konsekroimassa Mario Zaninia piispaksi.

## Lähteet